14. 2010 m. biudžeto sudarymo procedūros gairės. III skirsnis - Komisija (
Prieš balsavimą dėl 13 dalies:
László Surján
pranešėjas. - Gerb. pirmininke, susitaikymo vardan, norėčiau pateikti žodinį 13 dalies pakeitimą, kuris ką tik išplatintas. Tekstą siūlyčiau išdėstyti taip: "[...] taip pat vidaus saugumui, visų pirma sutelkiant dėmesį į kovą su terorizmu; imigraciją ir demografinius pokyčius [...]", o ne senąja redakcija: "[...] taip pat vidaus saugumui, kuris reiškia visų pirma kovą su terorizmu, imigraciją ir demografinius pokyčius [...]".
Prašyčiau Parlamento pritarti šiam žodiniam pakeitimui.
Anne E. Jensen
Gerb. pirmininke, balsavimui pateiktame tekste yra kablelis tarp "terorizmo" ir "imigracijos", nors susitarėme naudoti kabliataškį. To negalėjote išgirsti, L. Surjánui skaitant tekstą. Norėtume padėti kabliataškį tarp "terorizmo" ir "imigracijos".
Hannes Swoboda
Gerb. pirmininke, čia kalbame apie "dujų tiekimo maršrutų įvairovę", norėčiau pridėti "ir išteklių", nes:
Tai ne tik dujų tiekimo maršrutai, bet ir dujų išteklių, kuriuos reikėtų išskirti ir įtraukti į pakeitimą. Jeigu atmesite šį pakeitimą, jį reikėtų įtraukti į originalų tekstą.
László Surján
pranešėjas. - Gerb. pirmininke, neprieštarauju šiam žodiniam H. Swobodos pakeitimui, susijusiam su originaliu tekstu. Pasiūlymų pateikimo biuras man pranešė, kad šis pakeitimas galioja tik pataisai. Jeigu tai netiesa, aš pritariu šiam žodiniam pakeitimui kaip originalaus teksto daliai. Todėl besivadovaujantys mano patarimu balsuos prieš pirmąją dalį šiame penktajame balsavime, o paskui bus surengtas papildomas balsavimas, kuris neįtrauktas į balsavimo sąrašą, dėl šio žodinio pakeitimo, kurį palaikau.
Hannes Swoboda
Gerb. pirmininke, žodinis pakeitimas taikomas abiem atvejais, tačiau žinau, kad PPE-DE frakcija balsuos kitaip balsavime dalimis, taigi pritariu, kad tai nieko nekeičia.
László Surján
Gerb. pirmininke, mes nebalsavome dėl H. Swobodos žodinio pasiūlymo, taigi jeigu Parlamentas pageidauja pritarti jo žodiniam pakeitimui, turime balsuoti dėl to, ar tai vis dar galioja originaliam tekstui. Kitaip balsuosime keturis kartus ir jį atmesime, o tam reikia penkių balsavimų.
Pirmininkas
Žodinis pakeitimas įtrauktas į pirmą iš keturių balsavimų. Taip nurodoma balsavimo sąraše. Jis neįtrauktas į pirmą balsavimą dalimis ir atmestas.
László Surján
Gerb. pirmininke, netiesa: vadovaudamiesi balsavimo sąrašu be žodinio pakeitimo balsavome dėl pirmos PSE frakcijos pakeitimo dalies, kuri buvo atmesta. Originaliame PSE frakcijos pakeitime H. Swoboda pasiūlpridėti žodį "ištekliai". Aš nei pritariu, nei prieštarauju. Nesiskundžiu, jeigu PSE frakcija nesiskundžia. Tik noriu paaiškinti, kad, kiek žinau, žodžio "ištekliai" tekste nėra.
Pirmininkas
Teisingai.
László Surján
Gerb. pirmininke, taigi vertėtų balsuoti, ar tam pritariame, ar prieštaraujame.
Pirmininkas
Ne. Aš paklausiau, ar yra prieštaravimų dėl žodinio pakeitimo. Prieštaravimų nebuvo, todėl jis sudarpakeitimo dalį, dėl kurios buvo balsuota pirmajame vardiniame balsavime ir kuri buvo atmesta. Tai tokia padėtis.
Prieš balsavimą dėl 31 dalies:
László Surján
Gerb. pirmininke, tai labai paprasta. Siūlau pakeisti žodį "baimė" originaliame tekste žodžiu "susirūpinimas".
